‘Momias’ i ‘Scream VI’, pròximes pel·lícules en el Tívoli
2025-07-24

El cinema Tívoli de Burjassot segueix endavant amb la seua cartellera de març i, el pròxim cap de setmana, el del divendres 10 al diumenge 12, acosta als espectadors i espectadores dues noves propostes: Momias, pel·lícula espanyola d’animació per a tota la família i el sisé lliurament de la saga de terror, Scream. Les entrades per a gaudir d’estrenes al cinema local tenen un preu únic de 4 euros i es poden adquirir telemàticament o bé, en la taquilla del Tívoli, des de mitja hora abans de l’inici de cada projecció.

Momias tindrà les seues projeccions el divendres 10 i el dissabte 11, a les 19.30 h i també el diumenge 12, a les 16.30 h. Aplaudida per la crítica que coincideix que la pel·lícula “és molt divertida”, Momias està dirigida per Juan Jesús García Galocha i l’edat recomanada per a veure-la és a partir de 6 anys. El film fa viatjar al públic fins a les entranyes de la terra on, encara que tothom el desconega, existeix una ciutat de mòmies. Allí, per mandat imperial, la Princesa Nefer ha de casar-se amb Thut, un ex auriga de carros. Cap dels dos desitja el matrimoni; Nefer perquè anhela la llibertat i Thut perquè és al·lèrgic al matrimoni. Però els designis dels déus són irrevocables i Thut haurà de casar-se amb Nefer i custodiar l’anell real que el Faraó li ha atorgat ja que, si alguna cosa li ocorreguera a la joia, Thut perdria els ulls i la llengua. Mentrestant, en el món dels vius, Lord Carnaby està duent a terme una excavació arqueològica quan, inesperadament, troba un anell de noces reals egípcies. Thut deurà llavors viatjar al món dels humans per a recuperar-lo. Li acompanyarà Sekhem, el seu germà de 12 anys, la seua mascota i Nefer. Junts viuran una gran aventura en la moderna ciutat de Londres i descobriran una cosa que no entrava en els seus plans: enamorar-se.

Scream VI és la pel·lícula que completa la cartellera del cinema Tívoli per al pròxim cap de setmana. Les projeccions seran el divendres 10 i el dissabte 11, a les 22.30 h i el diumenge 12 de març, a les 19.30h. En aquest últim lliurament de la saga, Sam, Tara, Mindy i Chad volen tindre una vida completament normal, per això, després de la massacre final de Ghostface en Woodsboro, decideixen mudar-se a Nova York. Tots ells volen abandonar les horribles vivències que van patir en el seu xicotet poble. No obstant això, no poden escapar tan fàcilment dels seus problemes i els tornarà a perseguir el ja conegut assassí ‘Goshtface’. El comencen a veure en el metre, en el supermercat i enmig de la gran ciutat. Sam, Tara, Mindy i Chad no estan disposats a rendir-se i es prepararan per a acabar amb ell d’una vegada per sempre i tornar a viure amb tranquil·litat.

Després del cap de setmana faller en el qual no hi haurà programació de cinema, les pròximes pel·lícules que arribaran al cinema Tívoli són John Wick 4 i la reposició de Momias, el cap de setmana del 24 al 26 de març.